CELEX: 62021TN0784
Language: lt
Date: 2021-12-20 00:00:00
Title: Byla T-784/21: 2021 m. gruodžio 20 d. pareikštas ieškinys byloje NP / Komisija

2022 2 14   
            
            
               LT
            
            
               Europos Sąjungos oficialusis leidinys
            
            
               C 73/55
            
         
      2021 m. gruodžio 20 d. pareikštas ieškinys byloje NP / Komisija
      
      (Byla T-784/21)
      (2022/C 73/70)
      Proceso kalba: prancūzų
      
         Šalys
      
      
         Ieškovas: NP, atstovaujamas avocat C. Mourato
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2021 m. vasario 8 d. Europos Komisijos (Paskyrimų tarnybos) sprendimą tiek, kiek juo iš dalies atmetami ieškovo 2020 m. spalio 2 d. prašymai, grindžiami psichologiniu priekabiavimu, už kurį Europos Komisija yra atsakinga pagal Pareigūnų tarnybos nuostatų 12a straipsnio 1–3 dalis, ir konkrečiai nepripažįstant priekabiavimo, patirto nuo 2014 m. lapkričio mėnesio, padarant akivaizdžias faktų vertinimo klaidas, nenustatant visų tinkamų pasekmių ir pažeidžiant pareigą padėti, taip pat atsisakydama pradėti ieškovo nematomo cerebrinio paralyžiaus pripažinimo procedūrą prieš grąžinant į darbą po invalidumo procedūros pradžią ir atsisakydama sudaryti pagrįstas tinkamas sąlygas jos pagrindinėms darbo funkcijoms atlikti, kaip antai gydymą ne visą darbo dieną, nuotolinį darbą ir kvalifikacijos kėlimą, pagal Pareigūnų tarnybos nuostatų 1d straipsnio 4 dalį ir 33 straipsnį, Pareigūnų tarnybos nuostatų VIII priedo 15 straipsnį ir 2004 m. balandžio 7 d. Komisijos sprendimą C(2004) 1318;
               
            
                  —
               
               
                  priteisti iš Europos Komisijos sumokėti ieškovui 40 000 eurų kompensaciją už dėl šių aplinkybių patirtą neturtinę žalą;
               
            
                  —
               
               
                  priteisti iš Europos Komisijos sumokėti ieškovui 106 649,02 EUR kompensaciją už patirtą finansinę žalą iki 2021 m. gruodžio 31 d., nepažeidžiant ieškovo teisės prašyti perskaičiuoti kompensaciją, apimančią finansinę žalą, kuri bus patirta nuo 2022 m. sausio 1 d. iki grąžinimo dienos;
               
            
                  —
               
               
                  priteisti iš atsakovės bylinėjimosi šioje instancijoje išlaidas pagal Europos Sąjungos Bendrojo Teismo procedūros reglamento 134 straipsnį.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindais.
      
                  1.
               
               
                  Pirmasis ieškinio pagrindas susijęs su moraliniu priekabiavimu, kurį ieškovo atžvilgiu įvykdė keli Europos Komisijos medicinos tarnybos darbuotojai, pareigos rūpintis pareigūnų gerove ir nediskriminavimo bei proporcingumo principų pažeidimais nagrinėjant 2014 m. lapkričio mėn. pateiktą jos prašymą grąžinti į darbą po invalidumo, akivaizdžiomis faktų vertinimo klaidomis ir pareigos teikti pagalbą pažeidimu, ir galiausiai pareigos pradėti jos neįgalumo nustatymo procedūrą, kuri turėjo būti pradėta prieš pradedant jos grąžinimo į darbą procedūrą, pažeidimu.
               
            
                  2.
               
               
                  Antrasis ieškinio pagrindas, susijęs su reikalavimu atlyginti žalą dėl minėto priekabiavimo.